Tove Paule

Tove Paule (født 1951) er en norsk idrettsleder og politiker (H).

Hun er tidligere president i Norges idrettsforbund og olympiske og paralympiske komité 2007–2011. Hun ble valgt til idrettspresident på idrettstinget i mai 2007 og satt til 2011, da hun ikke stilte til gjenvalg. Hun overtok etter Odd-Roar Thorsen, som var fungerende idrettspresident fra februar samme år, etter at Karl-Arne Johannessen trakk seg fra stillingen.Idrettspresidenten trekker seg - Dagbladet 12. mars 2007 Hun ble valgt foran Roald Bergsaker, med 96 mot 75 stemmer.Tove Paule ble idrettspresident - Aftenposten 13. mai 2007

Tove Paule har en karriere som turner bak seg fra Vestfossen Idrettsforening hvor hun fortsatt er medlem. Paule var tidligere generalsekretær i Norges Gymnastikk- og Turnforbund, og var internasjonal dommer i apparatturn i en årrekke.

I 2011 ble hun valgt inn i Drammen bystyre for Høyre og var varaordfører i perioden 2011-2015.Tove Paule blir varaordfører i Drammen - NRK/Buskerud 28. september 2011

Hun er en yngre søster av Inger Marie Holte og Torbjørn Paule.

 Referanser 

 Eksterne lenker 



Kategori:Norske idrettsledere
Kategori:Norske turnere
Kategori:Lokalpolitikere i Drammen
Kategori:Høyre-politikere i Buskerud
Kategori:Fødsler i 1951
Kategori:Personer fra Øvre Eiker kommune